Diari Oficial de la Generalitat Valenciana


Sumari del DOGV 6079, del 14-08-2009 (2009/9295)

RESOLUCIÓ de 30 de juliol de 2009, de la Direcció General d'Ordenació i Centres Docents, per la qual es resol la convocatòria d'ajudes destinades al manteniment de guarderies infantils de titularitat de corporacions locals o entitats privades sense ànim de lucre per a l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9295


Data del document
:   30-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * guarda de xiquets
    * escola infantil
    * suport econòmic
    * administració local
    * societat sense fins de lucre
    * educació preescolar
    * ajuda pública

RESOLUCIÓ de 30 de juliol de 2009, de la Direcció General d'Ordenació i Centres Docents, per la qual es resol la convocatòria d'ajudes destinades al manteniment de guarderies infantils de titularitat de corporacions locals o entitats privades sense ànim de lucre per a l'exercici 2009. [2009/9295]
Per Orde de 30 de març de 2009, de la Conselleria d'Educació, es van convocar ajudes econòmiques destinades al manteniment de guarderies infantils de titularitat de corporacions locals o entitats sense ànim de lucre per a l'exercici 2009 (DOCV núm. 6000, de 24 d'abril de 2009).
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en la base quarta de l'annex I de la citada orde, després de la tramitació dels expedients per les direccions territorials d'Educació, amb els informes emesos per la Inspecció Educativa.
Vista la proposta de concessió i denegació de les ajudes de la comissió avaluadora creada a este efecte i vist l'informe de conformitat del Servici de Títols, Beques i Ajudes a l'Estudi com a òrgan instructor en compliment del que preceptua la base sexta de la citada orde de convocatòria.
D'acord amb la disposició final primera i la base octava de l'Orde de 30 de març de 2009, el director general d'Ordenació i Centres Docents, per delegació del conseller d'Educació, resol:
Primer
Aprovar la concessió de subvencions a les corporacions locals i entitats sense ànim de lucre que mantenen guarderies infantils, pels imports indicats en l'annex I.
Segon
Denegar les sol·licituds de subvenció de les corporacions locals i entitats sense ànim de lucre assenyalades en l'annex II, pels motius que s'hi indiquen.
Tercer
El pagament de les ajudes quedarà condicionat al compliment, per part dels beneficiaris, del que preveu la base onze de l'orde de convocatòria.
El termini de què disposaran els beneficiaris per a justificar la subvenció aprovada davant la direcció general d'Ordenació i Centres Docents és fins al 29 de setembre de 2009.
Per a la preparació de la documentació s'han d'utilitzar com a models normalitzats els que acompanyen les instruccions que es troben a disposició dels beneficiaris en la següent adreça d'Internet: http://www.edu.gva.es/subvencions.
En el cas que no es presente la justificació en el termini indicat, el beneficiari perdrà el dret a la subvenció, en compliment del que establix la base dotze, punt 1 de l'Orde de 30 de març de 2009.
Quart
El pagament d'estes subvencions es realitzarà a càrrec de la dotació pressupostària de la línia de subvenció T0064000 de la secció, servici i programa 07.56.44.225.29 d'Ensenyament Primari del Pressupost de la Generalitat per a l'any 2009.
La present resolució produirà efectes l'endemà de la publicació en el Diari Oficial de la Comunitat Valenciana. Aixi mateix tambe es podrà consultar en la pàgina web http://www.edu.gva.es/subvencions.
Contra esta resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació. Tot això, de conformitat amb el que establixen els articles 10, 14, i 46 de la Llei Reguladora de la Jurisdicció Contenciosa Administrativa.
Així mateix, podran interposar el recurs potestatiu de reposició davant el conseller d'Educació, en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 30 de juliol de 2009.- El director general d'Ordenació i Centres Docents: Francisco Baila Herrera.